Жібек Жолы орта мектебі



**«Оқушылардың ойлау қабілетін арттыру мақсатындағы авторлық жинақ»**

**Құрастырған:**

Қазақ тілі мен әдебиеті пәні мұғалімі

Медетбаев Женис Даулетович

**2025**

**1-бөлім. Отан**

**«Трайбализм мен Патриотизм»**

Құлақ салғын, қазағым, сыр аңдаған,

Ұлтқа кесір бір ауру,, сылаңдаған,,

Рушылдық кеселің жойылмапты,

Трайбализм -деген дерт қылаңдаған!

Жаман Әдет, қазаққа түске енетін,

Қазақи дастарханда,, Түстенетін,,

Бұл ғасыр -жаңа ғасыр, ойлап қара,

Кез емес, өзіңді ойлап,, Тістенетін,,

Рулас деп, әйтеуір, қолдай салма,

Адам жоқтай, қолынан іс келетін.

Одан Халық, өзің де қиналасың,

Жем боларсың, жат жұртқа – «тістелетін»

Сондықтан отансүйгіш болған дұрыс,

Патриотқа жұмыс көп істелетін.

Шын патриот, шу, асау Жылқы сынды,

Баспайтұғын жеріне үш келетін!!!

Патриот болсақ біреуге күнәдаймыз,

Неге біз Рушылды сынамаймыз.

Патриот пен рушыл екі басқа,

Екі араға қағылған сынадаймыз.

Өзге ұлтты жек көру міндет емес,

Бірге жүріп, көгерсек қынадай біз.

Отандаспыз, тағдырлас адамбыз ғой,

Сонда, қане, не үшін шыдамаймыз?

Ұлтшылдық, Ұлтжандылық жаман болса,

Неліктен біз жастарға-,, сыналаймыз?!,,

Отанын, Елін, Тілін сүйгендерді,

Неліктен,,, Ұлтшылсың,,, -деп кінәлаймыз???!!!

**«Отан»**

Дұшпандар көп, келеді кекеткісі,

Келеді арам ойын,, теке еткісі,,

Отанды ойыншық қылып есіреді,

Келмейді бұл қазақты екі еткісі!

Отанымды сүйемін жайлап қана,

Күш, қуатым артады қайраттана.

Мен үшін отбасымнан кейінгісі,

Әнұран мен Елтаңба, Байрақ қана!

Отанымды сүйемін үндеместен,

Күндіз түгілі шошымай түнгі елестен.

Сынағанмен, кекетіп күндеместен,

Бар халықпен достасам кім деместен?!

Отанымды сүйемін айқайламай,

Шайқорлардай, ішетін шай таңдамай.

Отансыз ұлт болмайды, ойланыңдар,

Елдің қамын ойламас.... сайтандар -ай....!!!!

**«Шыда-Қазақ елі!»**

Кейбір ұлт бар, толғандай кемерлері,

Жерлері жоқ, болғанмен,, сенерлері.,

Отаны болмаған соң-Елтаңба жоқ,

Болғанмен жасайтындай шеберлері!

Тағы бір ұлт тағдыры көмескілеу,

Бұларға да кінәлі емес біреу.

Аузы бар Әнұранды айтатындай,

Әнұран жоқ болғанмен -,, өңештілеу,,!

Енді бір ұлт ұқсайды -,, бұрқасынға,,

Отаны жоқ, сүйе алмас, бір тасын да.

Қолы бар жалау—Туын көтеретін,

Туы жоқ, бөтеннің жүр қырқасында!

Ал бізде барлығы бар -Негізгінің,,

Сонда да көңілдерің – «теңіз» бүгін,

Қойың арық болғанмен, заман тыныш,

Сәл шыдасаң —келеді семіз күнің!!!

Нағыз ТҰЛПАР -байқатпас семіздігін!!!

**«Біз алмайтын қамал жоқ!»**

Біз алмайтын қамал жоқ -Елім десек,

Ең бастысы -жемқорға желінбесек,

Досымызды көтеріп -аспандатып

Хас дұшпанның көмейін желімдесек!

Шетелге кетіп жатқан жастарым көп,

Қаптап кетті бұл күнде елімде өсек.

Не де болса жастарға айтатыным,

Қарап жүріп -Отаннан жерінбесек.

Құнсыздық жайлап кеткен бұл заманда,

Өсекке қосақталып, телінбесек.

Жанұяның мерейін үстем қылып,

Отбасым, жарым, ұл -қыз, келін десек!

Бәрі жақсы болады -Ерінбесек!

 Біз алмайтын қамал жоқ -Елім десек!

**«Жүректегі жұдырық»**

**( Ұлт әртүрлі болғанмен -халық бірдей)**

Адамзат-тізе бүгіп, иілгендей,

Жүректегі жұдырық түйілгендей.

Ұлт әртүрлі болғанмен -халық бірдей,

Сол халыққа бір,, түнек,, шүйілгендей!,,

Жер-жаһанда көбейді атыс-шабыс,

Босқындықтың қамыты киілгендей.

Біріккен Ұлт Ұйымы көзін жұмды,

Шешілмеген мәселе -үйілгендей!,,

НАТО деген ұйым да -,, қалғығандай,,

Керісінше, қақтығыс үйіргендей.

Бұл ғасырдың сипаты, міне, солай,

Жөн-жосықсыз айналған диірмендей!

Бай-бағландар,, есептен,, айрылмайды,

Көкке қарап, тұмсығын шүйіргендей.

Сондықтан,, қара халық,, аман болсын,

Күн тусын –«алтын сақа иіргендей!»

Жүректегі жұдырық түйілгендей!!

**2-бөлім. Лирика**

**«Кел, бақыт, сөйлесейік»**

Кел, бақыт, сөйлесейік, келші бермен,

Сен қашып құтылмайсың, тершігенмен.

Бірде кеп құшақтайсың, бірде қашып,

Шошисың шабан қойдай қойшы көрген.

Кейде адам сезбейді жоқ—барыңды

Кейде байқап қаламын шоқтарыңды.

Жалыныңмен күйдіріп, шошытасың,

Тимесе де сілтейсің шоқпарыңды.

Бәрібір алдыма кеп иілесің,

Сөйте тұра тұмсықты шүйіресің,

Қасыма кеп тау болып үйілесің,

Бағынасың, несіне түйлесің,

Менің Алтын Сақамды иіресің!

**«Берекелі Солтүстік»**

 **(экзотика)**

Жақсы көреміз Солтүстіктің ауасын,

Талай адам тапты жанның дауасын.

Алатау да, Қаратау да жоқ мұнда,

Дегенмен де кең Даласы дауа шын!

Ұнатамыз Солтүстіктің көктемін,

Кейде қарлы, көрсетсе де өктемін.

Шынымен де бізге кештеу келсе де,

Күлімдейді, жарқырайды көкте күн!

Сүйеміз біз Солтүстіктің жазын да,

Өзен -көлін, үйрегі мен қазын да.

Қыздырады мерзімі аз болса да,

Еске салып Сарыарқаның назын да!

Құрметтейміз Солтүстіктің күзін де,

Қыс келерін біліп тұрып ізінде.

Жаңбыр -қары араласып жауса да,

Нұр ойнардай Қара күздің жүзінде!

Мойындаймыз Солтүстіктің қысын да,

Боран, Аяз бет қаратпас тысында.

100 жасаған адамдарда -50 жыл,

Өтетіндей осы қыстың тұсында!

Жә, жә, жетер, уайым -қайғы жемеспіз,

Мейрімдіміз, Елім жаман демеспіз.

Бізде де бар, Сезім, Күлкі, Қуаныш,

Пингвин де, Ақ Аю да емеспіз!

Бидай егіп, еңбек дәмі татқаны,

Солтүстігім Алашымның мақтаны.

Отанымның берексін келтірген,

Ата берсін Солтүстіктің ақ таңы

**«Өлең жазу-үкім бе?»**

Жырыма қостым, келген соң менің кезегім,

Балымен қоса қоғамның мынау,, тезегін,,

Бұл өлең деген -мен үшін шыққан үкімдей,

Өшпейтін өлең туарын іштей сеземін!

Қысады кейде үстінде нағыз сабақтың,

Елесіндей боп -,, құдаға тартар табақтың,,

Түсіне алмай шәкірттер қарар жаутаңдап,

Білместен сырын-,, түюлі тұрған қабақтың,,

Шумағы құрығыр- қысады кейде көшеде,

Автобус, ұшақ, пойызда қиын- десе де.

Келеді кейде Адамдар ұйықтап жатқанда,

Дұшпандай болып, қарамас, сағат нешеде

Ақын да адам, болады кейде пенделік,

Менде де солай, жүремін кейде сенделіп!

Бір тәулік бойы ақын да болып жүрмеймін,

Жерге де түсем, шабыттан біраз емделіп!!

**«Бәрі де қарапайым....»**

Көңілді бол, көп болсын,, алақайың,

Дем беріп, тағы өзіме қаратайын.

Өмір деген -,, күрделі,, көрінгенмен,

Негізінде -бәрі де қарапайым....

Ол үшін болмашыға күйінбеңдер,

Бір бақытқа жетеді сүйінгендер.

Қарапайым халықпен бірге болып,

Қазақтың кең даласын-үйім деңдер...

Сызат түссе дамыл бер жүрегіңе,

Таза жүрек-айналар тірегіңе.

Неғұрлым қарапайым өмір сүрсең,

Құдай да жеткізеді тілегіңе.

Жүргеніммен Есілдің жағасында,

Левый берег аталған сағасында.

Қарапайым жандарды кезіктірсем,

Қуанамын, ей, досым, нанасың ба?!

Қарапайым өзім де, өлеңім де,

Құндылығы емес қой көлемінде.

Күрделі жазар болсам қолдан келер,

Жетесіне жеткізіп,, Төренің де!!!

Шындығында, бәрі де қарапайым...

Мен осыны... өлең қып... таратайын...

Адамшылық кейпіңді сақтап қалсаң...

Шын Тұлпарға айналар,, қара тайың...

**«Малшы ауылға бір барсын!»**

 **(Түп-тамыр)**

Қала өмірі адамды өзгертеді қалпынан,

Әсіресе жастарды айырады салтынан.

Малшы ауылға бір барсын, ұлдарың мен қыздарың,

Түп-тамырды сезінсін, ғасырлар бойы қалқыған.

Қазақтың жері кең-байтақ, айтпаса да белгілі,

Бір шеті шөлейт, бір шеті өзен мен көлі шалқыған.

Фермерлер бар қаншама, төрт-түлік малын ұстаған,

Еңбегімен солардың, алаштың жері балқыған.

Тым болмаса бір барса қаланың жүгірмектері

Есінде бәлкім қалады, сары май жаққан жарты нан.

Малдың қиын көргенде жиіркенбейтін болардай,

Ірімшік, құртты жеп алып, шұбатын ішсе артынан

Қылықты қыздар көбейер әженің көрсе мектебін,

Рухты жігіт өсердей жылқыға мінсе тарпыған!

Ұлттық код та сақталар аңсағандай бабалар,

Бізден теріс айналар жаһандануың шарпыған.

Үйрену керек секілді -өзбектердің Сартынан,

Негізі жаман болмайды-батасын алған Қартынан!

**«Ей, Адамзат, жерге түс»**

Өзімізді санаймыз асқан дана,

Салып жүрміз зәулім үй, тастан қала.

Шын дамысақ Әлемде не үшін көп?!

Жарты құрсақ, тәбеті қашқан бала

Саналы Адам болсақ, қайдан шықты?

Жарым көңіл Әке мен тастанды Ана!

Тас жүрек пен шыны көз жібімесе,

Қиын болар, құпия ашқанда да!

Айналаңа қарап қой, көз жүгіртіп,

Ей, Адамзат, жерге түс, аспандама!

Ұмтыларсың, дегенмен жете алмассың,

Әлемдегі ең Биік-Аспан ғана!!!

Сондықтан да, жерге түс, аспандама!!!

**«Қазақ Елі»**

Қазақ елі мәңгілік -Тұран барда,

Алашты қолдап тұрған-Құран барда!

Қазақстан-Зайырлы болғанымен,

Қазақ ұлтын жебеген-Құранда Алла!

Ендігі миссиямыз жалғыз ғана,

Жол бермейік, бос айқай, ұрандарға!

Бірігейік жүз отыз ұлтпен қоса,

Отан- Жалғыз, хақың жоқ-,, бұраңдарға!,,

Кел, достар, бос,, күңкілді,, доғарайық,

Одан асқан бұл күні ылаң бар ма?!

Бос өкпемен бір күні жем болармыз,

Құрт-құмырсқа, шаян мен жыландарға!

Еркіндік бар елімде бар адамға,

Қазақ -бас боп, самғайды-қырандар да!

Біздің елде дінге де еш тыйым жоқ,

Пенде жүр, мешіт,церковь, храмдарда!

Қазақ елін,қолдай бер, шыдамды Алла

**«21-ші ғасыр адамы»**

Әр адамның шыңы бар,

Өтірігі мен шыны бар.

Заман деген қызық қой,

Аңқауы мен сұмы бар

Бұл заман да біртүрлі,

Адамдар ұқпас жыны бар.

Ақыл айтты демеңдер,

Айтқанымды ұғып ал.

Сүйе білсең өмірді,

Тұзы-шекер, құмы-бал.

Бұл ғасыр адамының,

Күлкісінің де мұңы бар...

Мұңая бермей алға бас,

Періштелердің үні бар.

Жаратқан берер тілекті,

Жарқырап тұрған күні бар.

Қысқалау мына өмірдің,

Сынағы менен сыны бар.

Ағайын, туыс, досыңның,

Сендерден басқа кімі бар!?!

Әр пенденің шыңы бар....

**«Жүрегі сәби ұлтымның»**

 **(ширату)**

Дүниеде бір ұлт бар, жүрегі аппақ сылқымның,

Қырсыққанда болмаса, құлы да болмас құлқынның.

Тапқанын сақтап қонаққа, сыпайылық танытар,

Дастарқаны көл-көсір, бір тиын құны жылқыңның.

Жамандықты ойламас, өздері жақсы болған соң,

Айыра алмай қалардай, ақ-қара түсін бұлтыңның.

Қаншалықты дұрыс деп, ойланып кейде қаламын,

Қызуқанды болғанмен, жүрегі сәби ұлтымның

Әлемде бір халық бар, өзі ме дерсің алтынның,

Өресі биік таудан да, көңілін табар жалпыңның.

Шешендік өнер бар бізде, атадан қалған мұраға,

Жілігін шағар шетінен, әдет-ғұрып пен салтыңның.

Хан, сұлтан, батыр,сал-сері,ақын мен жыршы, жырау бар,

Алаштың ұлы ғаламат, талайын көрген талқыңның.

Бейқамдау ма деп қаламын, кемеңгер,асау болса да,

Ақыл-ойлы болғанмен, санасы сәби халқымның

Фәниде мынау бір ел бар, Отаны ұлы қазақтың,

Қазақстаным көп ұлтты, сонымен мен де ғажаппын.

Төріме шықсын, бірақ та,, төбемізге шықпасын,,!

Отаным ортақ болғанмен, мен де бір қазақ, азатпын!

Бақытты болсын жас ұрпақ, Отанымен мақтансын,

Азаматтары бұл елдің, көрмесін түрін мазақтың.

Отыз екі жыл болыпты, ақ таңымыз атқалы,

 Ержеткеніміз жөн шығар, жалғаса берсін азат күн!

**«Баяғының адамы»**

Мәңгі есімде-,, адамы- баяғының,,

Көңілімде-,,тысыры аяғының

Күндіз-түні бір сұрақ мазалайды,

,, Татимыз ба- ұшына таяғының?!,,

Бір сәтке құлақ салсаң жырға мына,

Кезігерсің,, Бабаңның жұрнағына!

Бұл ғасырда Замандас қуана бер,

Ең болмаса татысаң тырнағына!

Алаш деген Мөрің бар Шеніңде де,

Тамырыңда қаны бар, Геніңде де,

Жұпар иісі аңқыған Қазақ атың,

Жазулы құлақтағы еніңде де!

Мұның бәрі - бәріңнің Жұрағатың,

Мәңгілікке қалдырған-Ұлағатын.

Ей, Жас Ұрпақ -ұмытпа Жеті Атаңды

Білмесеңдер -алыңдар, сұрап атын!

Ұрпақ бол, бабаны еске жиі алатын!

Рухани байлықты жыя алатын.

Әйтпесе -,, бұл бір қызық заман,, болды,

Қазақпын деп айтуға ұялатын!

Бүгін жоқ-баяғының адамдары,

Іздемейді -бұл күннің,, надандары,,

Сонда да,, желеп-жебеп,,жатқан шығар,

Құт болсын деп - ұрпақтың қадамдары

**«Ахмет -ұлт ұстазы»**

Ахмет- жарқырайды, көкте міне!

Күзде туып, айналды, көктеміңе!

Дәл бүгін бір-ақ сұрақ мазалайды,

Әруағы -риза ма, өкпелі ме?!

,, Риза,,-дейін десем, күмәнім бар,

Көз салсам, болашақ пен өткеніңе.

,, Өкпелі,,- дегенге де, аузым бармас,

Мың тәубе, осы күнге жеткеніңе!

Ұлт ұстазы даңғыл жол салып берді

Көз жұмбады,, бурадай,, шөккеніңе!

Алаштың көсемдері қарамады,

,,Өз қанына,өздері бөккеніне!!!

Не де болса тек алға ұмтылайық,

,,Батпаққа батқанымыз,-жетпеді ме?!

Әйтпесе Ахметтей ұлы жандар,

Бостан босқа,, ащы тер,, төккені ме?!

Ахмет- жарқырайды, көкте міне

**«Ескі үй»**

 **(Жүрсін Ерман ізімен)**

Мен қашаннан айтпаймын, асыра тым,

Қазақ жоқ өз ауылын жасыратын.

Әркімнің бар ақкөңіл ауылдасы,

Беделін асқақтатып, асыратын.

Есіңде ме ескі үйдің сыртқы есігі,

Көбінесе шиқылдап ашылатын.

Жиһазы аз жұпыны болғанымен,

Өзгеше бір,, жылылық,, шашылатын.

Ескі үйде жүгірген жас сәбилер,

Ата-әженің мойнына асылатын.

Немере, шөберені иіскегенде,

Олардың да мауқы бір басылатын.

Ал қазіргі қаптаған жаңа үйлерде,

Оқиға көп, дегбірді қашыратын.

Биік-биік зәулім үй тұрғындары,

Болып алған, байлыққа,, бас ұратын,,

Жарайды,түсінемін, жаңа заман,

Жан болмайық біреуді,, басынатын,

Мен де,сен де,,тәубені,, ұмытпайық,

,,Сап-сап,көңлім,сап көңлім, тасыма тым!,,

Әркімнің туған аулы-жұмақ—мекен,

Топырағы тартады, асыға тым.

Ескі ауылды дәріптеп,мақтан етсек,

Ұрпақ туар,, бес қару асынатын,,

Жүрсін Ерман ақыным жазып еді,

Ескі үйдің қадірін- ашына тым.

Қашырып алсақ елдің берекесін,

Не дер еді- Аманжолов Қасым ақын!

Ескі үйіңді ұмытпа-тасыма тым!

Сыртқы есігі,, шиқылдап,, ашылатын!

Сонда ғана қазіргі,,жаңа үйге,,

БЕРЕКЕ де болады-асығатын!!!

Рас айтам,емес ем,, жасық ақын!!!

**«Әркімнің,, кім екені,, өзіне аян!»**

Әркімнің,, кім екені,, өзіне аян,

Біреулердің ісі мен сөзі баян.

Адамның екінші аты-Пенде деген,

Сезінгенмен, періште,, Қозы-Баян!,,

Біреулер өзін теңер Арыстанға,

,, Жеңілмеймін,,- деп ойлар, алысқанда!

Денесі жер бетінде жүргенімен,

Өз ойымен қалқиды ғарыштарға!

Ал біреу,,теңеледі,, Жолбарысқа,

Үнемі жүргендей боп-толғаныста.

Бұл да өзін,, керемет,, сезінеді,

,,Ата заңдай,, жүретін қолданыста!

Енді бірі Айдаһар боп қалғандай,

Ызаланса,,өртеуге,, оқталғандай.

Үш басын,,кегжитеді, кезек-кезек,

,,Ордалы жылан,, болып, топталғандай!

Әттең-ай,,сыртқы бейне,, жиі алдайды,

Пенделер де орынсыз қиялдайды.

ӨЗ басына күн туса,, МЫҚТЫЛАРЫҢ,,

Сол баяғы күлкісін тыя алмайды.

Айдаһар-,,су жылан,, боп сумаңдайды,

Арыстан мен Жолбарыс-,, мияулайды,,

Ешкім де, ешқашан да Ұлы Отанды,

ҚАРАПАЙЫМ адамдай сүйе алмайды!!!

Әркімнің кім екені өзіне аян,

Өз жолымен жүрген жан- ұялмайды!

Абайдың айтқандарын орындасаң,

Ешкім де қолыңа су құя алмайды!!!